المهم ساعه و انا افلت حالي من بين ايديها بعدين حكيت ولله ما انا مكنسه و رحت افوت ع غرفتي و انا ماشيه بدي احرد تعرقلت بأخوي الصغير وقع و اجا راسو بحفه الحيط و هات الي يسكتو امي صارت تدعي علي ابوي صحي من عياط اخوي و اجا عالصوت التاني صايم و معمي قمارو عالمزبوط و فوق هيك صاحي من النوم يعني بخوف اكتر من الثور الهايج جوا حلبه مغلقه و طبعا اول ما شاف امي بتدعي استوعب اني انا ضاربه اخوي راح فك عصايه المكنسه هاي الي بتشفط الي بتكون حديد و لحقني فيها انا فش فيني حيل اهرب صرت اعيط و ارجع لورا و احلف اني ما عملت لأخوي اشي بس ابوي بهديك اللحظهه ما كان بستقبل عنيه حمر و بطلع دخنه من مناخيرو ضل يمشي باتجاهي لحد ما حشرني بالزاويه و نزل فيني ضرب لحد ما طعج عصايه المكنسه ع ركبتي 